Utah Dine Bikeyah - Windermere Sun-For Healthier/Happier/More Sustainable Living
Tagged: Utah Dine Bikeyah ‘n Tyd vir alles ‘onder die hemel’ (Deel 2) | 4windkoinonia
← ‘Ek is met Christus gekruisig…ek sterf dag vir dag’
﻿Foundational themes in Genesis (Part 36) →
Tyd is ‘n skepping van God waardeur Hy werk om almal in die tydelike aardse Adam te neem tot geestelike perfektheid in Jesus Christus:
Daar is duidelik ‘n volgorde waarin God dinge doen, ook wat betref die ‘lewendmaking’ van almal in Adam. Alles word gedoen deur Jesus Christus, en daarom was Hy aangestel as die Koning van die tye (“eeue”), deur die Vader:
1Ti 1:15-17 Dit is ‘n betroubare woord en werd om ten volle aangeneem te word, dat Christus Jesus in die wêreld gekom het om sondaars te red, van wie ek die vernaamste is. 16 Maar daarom is aan my barmhartigheid bewys, dat Jesus Christus in my as die vernaamste al sy lankmoedigheid sou betoon, om ‘n voorbeeld te wees vir die wat in Hom sal glo tot die ewige lewe. 17 Aan die Koning van die eeue, die onverderflike, onsienlike, alleenwyse God, kom toe die eer en die heerlikheid tot in alle ewigheid. Amen.
God, die Vader, het geen begin en geen einde nie, en is nie gebonde aan tyd nie. Daarom het Vader vir Jesus na vore gebring om die God van die tye te wees. Hier is die woorde van Jesus self oor Sy status in hierdie skepping:
Open 3:14 ….Dít sê die Amen, die getroue en waaragtige Getuie, die begin van die skepping van God.
In hierdie “begin”-persoon, naamlik Jesus Christus, het die Vader alles geskep wat nodig was om hierdie skepping na vore te bring, dit te onderhou en dit uiteindelik geestelik perfek te maak:
Kol 1:15-19 Hy is die Beeld van die onsienlike God, die Eersgeborene van die hele skepping; 16 want in Hom is alle dinge geskape wat in die hemele en op die aarde is, wat sienlik en onsienlik is, trone sowel as heerskappye en owerhede en magte—alle dinge is deur Hom en tot Hom geskape. 17 En Hy is voor alle dinge, en in Hom hou alle dinge stand. 18 En Hy is die Hoof van die liggaam, naamlik die gemeente; Hy wat die begin is, die Eersgeborene uit die dode, sodat Hy in alles die eerste kan wees. 19 Want dit het die Vader behaag dat in Hom die ganse volheid sou woon.
Jesus heers oor die tye (“eeue”) as die God van die eeue, soos aangestel deur die Vader. Daar is dus duidelik twee oorkoepelende tye (“eeue”) – die aardse eeu en die hemelse eeu:
Dit is baie duidelik dat almal wie deel het aan die eerste aardse “eeu”, sal ook deel het aan die tweede hemelse “eeu”!
Jesus sal almal wie Hy in die eerste Adam gemaak het, perfek maak in Hom “op die regte tyd”, sodat die Vader alles in hulle almal sal wees:
Jesus kom eerste na vore in die Ou Testament en word aan die fisiese Jode voorgestel as die “ôlâm” God. Hier is Dr James Strong se beskrywing van hierdie interessante Hebreeuse woord, “ôlâm” (Dr Strong het die woord genommer as H5769 afkomstig van die Hebreeuse stamwoord wat genommer is as H5956):
From H5956; properly concealed, that is, the vanishing point.
A primitive root; to veil from sight, that is, conceal (literally or figuratively): – X any ways, blind, dissembler, hide (self), secret (thing).
Die Hebreeuse woord “ôlâm” en sy stamwoord “âlam” dra met hulle die idee van iets wat weggesteek is. Dit is verberg van die menslike oë. Jesus Homself was verberg van die fisiese Jode tot vandag. Hulle kan nie sien wie die God van die “eeue” is nie wat met Abraham, die vader van die fisiese Joodse nasie, persoonlik gekommunikeer het. Hy was inderdaad VOOR Abraham – die “EK IS”!
Joh 8:52-58 Toe sê die Jode vir Hom: Nou weet ons dat U van die duiwel besete is. Abraham het gesterwe en die profete, en U sê: As iemand my woord bewaar, sal hy die dood in der ewigheid nie smaak nie. 53 Is U dan groter as ons vader Abraham wat gesterf het? En die profete het gesterwe. Vir wie gee U Uself uit? 54 Jesus antwoord: As Ek Myself verheerlik, is my heerlikheid niks nie. Dit is my Vader wat My verheerlik, van wie julle sê dat Hy julle God is. 55 En julle ken Hom nie, maar Ek ken Hom; en as Ek sê dat Ek Hom nie ken nie, sal Ek soos julle ‘n leuenaar wees. Maar Ek ken Hom en bewaar sy woord. 56 Abraham, julle vader, het hom verheug dat hy my dag sou sien; en hy het dit gesien en het hom verbly. 57 Toe sê die Jode vir Hom: U is nog nie vyftig jaar oud nie, en het U Abraham gesien? 58 Jesus sê vir hulle: Voorwaar, voorwaar Ek sê vir julle, voordat Abraham was, is Ek.
Hy het Homself ook aan Moses voorgestel as die “EK IS”:
Eks 3:11-14 Maar Moses het tot God gespreek: Wie is ek, dat ek na Farao sou gaan en dat ek die kinders van Israel uit Egipte sou lei? 12 En Hy antwoord: Ek sal met jou wees, en dit sal vir jou ‘n teken wees dat Ek jou gestuur het: As jy die volk uit Egipte gelei het, sal julle op hierdie berg God dien. 13 Hierop het Moses tot God gespreek: Maar as ek by die kinders van Israel kom en aan hulle sê: Die God van julle vaders het my na julle gestuur, en hulle my vra: Hoe is sy naam? —wat moet ek hulle antwoord? 14 En God sê vir Moses: EK IS WAT EK IS. Ook sê Hy: So moet jy die kinders van Israel antwoord: EK IS het my na julle gestuur.
Hierdie Jode, net soos alle aardse mense, ken nie hierdie Jesus nie al het Hy hulle gevorm en al onderhou Hy hulle elke oomblik van hul eerste aardse lewe.
Jer 4:22 Want my volk is dwaas; My ken hulle nie; dwase kinders is hulle, en hulle is onverstandig; slim is hulle om kwaad te doen, maar om goed te doen, weet hulle nie.
Joh 1:10-11 Hy was in die wêreld, en die wêreld het deur Hom ontstaan, en die wêreld het Hom nie geken nie. 11 Hy het na sy eiendom gekom, en sy eie mense het Hom nie aangeneem nie.
Die aardse mens ken nie Sy Skepper en Sy tye nie. Hulle ken ook nie Sy doel met die tye nie:
Die mens is total onbewus van die tye wat God bepaal het vir alles om te presies te gebeur soos Hy vooruit bepaal het, en dat Hy alles tot op hede 100% beheer!!!
Jesus is die koning van alle tye en seisoene en niks gebeur as Hy dit nie vooruitbepaal het nie!
Hy heers vir die twee tydperke en Hy sal almal in geestelike perfektheid aan die Vader voorstel. Hy sal Sy koninkryk oorhandig aan die Vader aan die einde van die tweede geestelike eeu. Dit wat Hy dus sal volbring in geestelike perfektheid sal nie eindig nie – die gees van die Vader sal alles in almal wees!
Luk 1:30-33 En die engel sê vir haar: Moenie vrees nie, Maria, want jy het genade by God gevind. 31 En kyk, jy sal swanger word en ‘n Seun baar, en jy moet Hom Jesus noem. 32 Hy sal groot wees en die Seun van die Allerhoogste genoem word; en die Here God sal aan Hom die troon van sy vader Dawid gee, 33 en Hy sal koning wees oor die huis van Jakob tot in ewigheid [Grieks: “aion” = tydperk], en aan sy koninkryk sal daar geen einde wees nie.
Jesus inderdaad regeer oor alles nou (alles wat goed is en alles wat boos is), en stel ook aan wie Hy as regeerders op aardse wil hê (die goeies en die wat boos is):
Rom 13:1-2 Laat elke mens hom onderwerp aan die magte wat oor hom gestel is, want daar is geen mag behalwe van God nie, en die wat daar is, is deur God ingestel, 2 sodat hy wat hom teen die mag versit, die instelling van God weerstaan; en die wat dit weerstaan, sal hulle oordeel ontvang.
Alhoewel Hy nou oor elke aspek van die aardse eeu regeer, sal Hy uiteindelike die geestelike of hemelse eeu na almal bring:
Heb 1:8 maar van die Seun: U troon, o God, is tot in alle ewigheid, die septer van u koninkryk is ‘n regverdige septer.
Joh 18:36-37 Jesus antwoord: My koninkryk is nie van hierdie wêreld nie; as my koninkryk van hierdie wêreld was, sou my dienaars geveg het, dat Ek nie aan die Jode oorgelewer word nie. Maar nou is my koninkryk nie van hier nie. 37 Pilatus sê toe vir Hom: Is U dan tog ‘n koning? Jesus antwoord: U sê dat Ek ‘n koning is. Hiervoor is Ek gebore en hiervoor het Ek in die wêreld gekom, om vir die waarheid te getuig. Elkeen wat uit die waarheid is, luister na my stem.
Efes 1:17-21 dat die God van onse Here Jesus Christus, die Vader van die heerlikheid, aan julle die Gees van wysheid en openbaring in kennis van Hom mag gee, 18 verligte oë van julle verstand, sodat julle kan weet wat die hoop van sy roeping en wat die rykdom van die heerlikheid van sy erfdeel onder die heiliges is; 19 en wat die uitnemende grootheid van sy krag is vir ons wat glo, na die werking van die krag van sy sterkte 20 wat Hy gewerk het in Christus toe Hy Hom uit die dode opgewek het en Hom laat sit het aan sy regterhand in die hemele, 21 bo alle owerheid en mag en krag en heerskappy en elke naam wat genoem word, nie alleen in hierdie wêreld nie, maar ook in die toekomstige.